Document ID: 32005R1006

KOMMISSIONENS FORORDNING (EF) Nr. 1006/2005
af 30. juni 2005
om ændring af forordning (EF) nr. 1549/2004 om fravigelse af Rådets forordning (EF) nr. 1785/2003 for så vidt angår importordningen for ris og om fastsættelse af særlige overgangsbestemmelser for importen af basmati-ris
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (1), særlig artikel 10, stk. 2, og artikel 11, stk. 4,
under henvisning til Rådets afgørelse 2005/476/EF af 21. juni 2005 om indgåelse af en aftale i form af brevveksling mellem Det Europæiske Fællesskab og Amerikas Forenede Stater om metoden for beregning af toldsatserne for afskallet ris (2), særlig artikel 2, og
ud fra følgende betragtninger:
(1)
Afgørelse 2005/476/EF fastsætter særlige bestemmelser for beregningen af toldsatserne for import i Fællesskabet af afskallet ris henhørende under KN-kode 1006 20 i perioden 1. marts 2005 til 30. juni 2006. Der bør derfor træffes de nødvendige foranstaltninger for toldsatserne for import af afskallet ris henhørende under KN-kode 1006 20 for den fastsatte overgangsperiode.
(2)
Afgørelse 2005/476/EF forlænger ligeledes gyldigheden indtil den 30. juni 2006 af den maksimale periode, hvori Kommissionen i afventning af forordningen om ændring af artikel 11, stk. 2, i forordning (EF) nr. 1785/2003 kan vedtage foranstaltninger for så vidt angår importordningen for ris ved fravigelse af bestemmelserne i forordning (EF) nr. 1785/2003.
(3)
For at undgå, at den ordning, der er fastsat i afgørelse 2005/476/EF, forstyrres som følge af urimelige importlicensansøgninger, bør der fastsættes en tilstrækkelig høj sats for sikkerhedsstillelsen for importlicenser for afskallet ris. Til dette formål bør artikel 12, litra a), i Kommissionens forordning (EF) nr. 1342/2003 af 28. juli 2003 om særlige gennemførelsesbestemmelser for ordningen med import- og eksportlicenser for korn og ris (3) fraviges.
(4)
Da den aftale, der blev godkendt ved afgørelse 2005/476/EF, finder anvendelse fra den 1. marts 2005, bør der fra samme dato anvendes de bestemmelser, der er fastsat i denne forordning vedrørende toldsatserne for import af afskallet ris, og de ændringer, der er en følge heraf, for sleben ris og basmati-ris.
(5)
Kommissionens forordning (EF) nr. 1549/2004 (4) bør ændres i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 1549/2004 foretages følgende ændringer:
a)
Artikel 1 affattes således:
»Artikel 1
1. Uanset artikel 11, stk. 2, i forordning (EF) nr. 1785/2003 fastsætter Kommissionen senest 10 dage efter udgangen af den pågældende referenceperiode importtolden for afskallet ris henhørende under KN-kode 1006 20:
a)
til 30 EUR/t i et af følgende tilfælde:
-
når det konstateres, at importen af afskallet ris i hele det netop udløbne produktionsår ikke når op på den årlige referencemængde, der omhandles i stk. 3, første afsnit, nedsat med 15 %
-
når det konstateres, at importen af afskallet ris i produktionsårets seks første måneder ikke når op på den delvise referencemængde, der omhandles i stk. 3, andet afsnit, nedsat med 15 %
b)
til 42,5 EUR/t i et af følgende tilfælde:
-
når det konstateres, at importen af afskallet ris i hele det netop udløbne produktionsår overstiger den årlige referencemængde, der omhandles i stk. 3, første afsnit, nedsat med 15 %, og ikke overstiger samme årlige referencemængde, forhøjet med 15 %
-
når det konstateres, at importen af afskallet ris i produktionsårets seks første måneder overstiger den delvise referencemængde, der omhandles i stk. 3, andet afsnit, nedsat med 15 %, og ikke overstiger samme delvise referencemængde, forhøjet med 15 %
c)
til 65 EUR/t i et af følgende tilfælde:
-
når det konstateres, at importen af afskallet ris i hele det netop udløbne produktionsår overstiger den årlige referencemængde, der omhandles i stk. 3, første afsnit, forhøjet med 15 %
-
når det konstateres, at importen af afskallet ris i produktionsårets seks første måneder overstiger den delvise referencemængde, der omhandles i stk. 3, andet afsnit, forhøjet med 15 %.
Kommissionen fastsætter kun toldsatsen, hvis beregningerne i medfør af dette stykke medfører, at den skal ændres. Så længe der ikke er fastsat en ny toldsats, gælder den tidligere fastsatte sats.
2. Ved beregningen af den i stk. 1 omhandlede import tages der hensyn til de mængder, for hvilke der er udstedt importlicenser for afskallet ris henhørende under KN-kode 1006 20 efter artikel 10, stk. 1, første afsnit, i forordning (EF) nr. 1785/2003 i den tilsvarende referenceperiode, med undtagelse af de importlicenser for basmati-ris, der omhandles i artikel 4 i nærværende forordning.
3. Den årlige referencemængde fastsættes til 431 678 t for produktionsåret 2004/05. Denne mængde forhøjes med 6 000 t om året for produktionsårene 2005/06, 2006/07 og 2007/08.
Den delvise referencemængde svarer for hvert produktionsår til halvdelen af den i første afsnit omhandlede årlige referencemængde.«
b)
Der indsættes følgende som artikel 1a:
»Artikel 1a
Uanset artikel 12 i forordning (EF) nr. 1342/2003 er sikkerhedsstillelsen for importlicenser for afskallet ris på 30 EUR/t.«
c)
Der indsættes følgende som artikel 1b:
»Artikel 1b
Uanset artikel 11, stk. 2, i forordning (EF) nr. 1785/2003 er importtolden for sleben ris henhørende under KN-kode 1006 30 på 175 EUR/t.«
d)
Der indsættes følgende som artikel 1c:
»Artikel 1c
Uanset artikel 11, stk. 2, i forordning (EF) nr. 1785/2003 kan basmati-rissorter, der er henhørende under KN-kode 1006 20 17 og 1006 20 98 og specificeret i bilag I, nyde godt af en importnultold.
I tilfælde af anvendelse af stk. 1 finder foranstaltningerne i artikel 2 til 8 anvendelse.«
e)
Artikel 9, stk. 2, udgår.
f)
I artikel 10 ændres udtrykket »den importtold, der omhandles i artikel 1, stk. 1, i nærværende forordning,« til udtrykket »den importtold for afskallet ris, der er bestemt efter artikel 1 i nærværende forordning, eller i givet fald den importtold for sleben ris, der omhandles i artikel 1b,«.
g)
I artikel 11 ændres datoen den 30. juni 2005 til den 30. juni 2006.
h)
I bilag I affattes titlen således:
Artikel 2
Den første fastsættelse af toldsatser i henhold til artikel 1, litra a), finder sted senest tre dage efter offentliggørelsen af denne forordning.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Artikel 1, litra a), c), d), f) og h), finder anvendelse fra den 1. marts 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juni 2005.

Labels: 3
17
15